Ritratt: Facebook - L'Isola dei Famosi  Ir-reality show Taljan L'Isola dei Famosi li se jibda jixxandar mil-lejla fuq l-istazzjon Canale 5 se jkollu ħadd ħlief lil Paul Gascoigne, li huwa wkoll magħruf bil-laqam ta' Gazza. L-eks plejer tal-futbol beda' l-karrieta tiegħu fl-1987 man-Newscastle. Tliet snin wara huwa nbiegħ lil Tottenham Hotspur għal £2.2 miljun. Huwa rebaħ l-FA Cup ma' Spurs fl-1991, qabel ma nbiegħ lill-klabb Taljan Lazio għal £5.5 miljun. Fl-1995, ġie ttrasferit għand Rangers għal £4.3 miljun u għen lill-klabb għal żewġ titli tal-kampjonat, Tazza Skoċċiża u Tazza tal-Lega Skoċċiża. Gascoigne ddebutta fil-Premier League fl-istaġun 1998–99, wara li diġà kien ħa sehem fil-finali tat-Tazza tal-Football League 1998. Huwa bidel għal Everton fl-2000, u wara kellu perjodi ma' Burnley, Gansu Tianma, u Boston United. Gascoigne kien parti mit-tim Ingliż li fl-1990 ġie fir-raba' post fil-Fifa World Cup. L'Isola dei Famosi se jkun immexxi minn Ilary Blasy u jixxandar mil-lejla fid-9.25pm fuq Canale 5. Ma' Gascoigne se jkunu qed jipparteċipaw l-atturi Vera Gemma, Brando Giorgi u Roberto Ciufoli, il-komiċi Valentina Persia u Beppe Braida. Ritratt: isoladeifamosi.org